stanford-oval/wikipedia huggingface dataset:
Helen Richey
Sodan jälkeen

WASP:n lakkauttamisen jälkeen Richey palasi perheensä luokse McKeesportiin. Sotasaavutuksista huolimatta naislentäjien asema työmarkkinoilla ei ollut parantunut, ja harvat avoinna olleet liikennelentäjien paikat täytettiin sodasta palaavilla veteraaneilla. Laajasta kokemuksestaan huolimatta Richeyn lentäjän ura oli umpikujassa. Tylsistyneenä Richey muutti New Yorkiin, jossa hän ystäviensä kannustuksesta huolimatta keskittyi työnhaun sijasta lähinnä lukemiseen omassa asunnossaan. Hänen siskonsa Lucille kiinnitti Richeyn luona vieraillessaan huomiota masentuneisuuteen ja jokseenkin todellisuudesta irralliseen ajatteluun. Myös Richeyn säästöt alkoivat huveta.
Poliisi löysi Richeyn kuolleena makuuhuoneestaan 7. tammikuuta 1947. Hänen kuolinsyynsä oli unilääkkeiden yliannostus, ja kuolema todettiin itsemurhaksi. Hänet haudattiin McKeesportiin Versailles’n hautausmaalle 10. tammikuuta. Neljä lentokonetta Bettisin lentokentältä, jossa hän oli opetellut lentämään, teki ylilennon hautajaisissa.
McKeesportin kaupunki nimesi vuonna 1954 Richeyn kunniaksi Renziehausen Park -puistossa sijaitsevan kentän Helen Richey Memorial Fieldiksi ja sijoitti sinne Richeyn muistolaatan. Hänen syntymänsä satavuotispäivänä McKeesportissa järjestettiin muistotilaisuus hänen kunniakseen.
Aiheesta muualla

Kuvia tai muita tiedostoja aiheesta Helen Richey Wikimedia Commonsissa
Helen Richey -kuvakokelma San Diego Air & Space Museumin arkistoissa
Richey ja Marsalis lentämässä ”Outdoor Girliä” ennätyslennollaan.
Richey (oikeanpuolimmainen) työskentelemässä kauppaministeriön johtamassa maamerkkien maalausohjelmassa vuonna 1937.
Hunan TV

| Hunan TV |
| --- | --- |

Lähetykset alkoivat:  1. tammikuuta 1997
Omistaja:  Hunan Broadcasting System
Maa:   Kiina
Näkyvyysalue:  Valtakunnallinen
Pääkonttori:  Changsha, Hunan
Kotisivu:  hunantv.com
Infobox OKNimi-testi OK: 
Hunan TV on kiinalainen televisiokanava, joka perustettiin 1. tammikuuta 1997. Hunan TV on Hunan Broadcasting Systemin omistuksessa.
Aiheesta muualla

Virallinen sivusto (kiinaksi)
Blued

Blued on kiinalainen homomiehille suunnattu deittailusovellus. Sen perusti yrittäjä Ma Baoli vuonna 2012. Blued toimii freemium-mallilla eli tarjoten hieman palveluita ilmaiseksi ja laajat käyttömahdollisuudet maksua vastaan.
Osa Bluedin toimintastrategiaa on ollut osalliistuminen HIV-tartuntojen ennaltaehkäisyyn ja seksuaaliterveyden edistämiseen valtiollisten terveysaloitteiden linjan mukaisesti. Blued on välttänyt yksityistä aktivismia, vaikka onkin nostanut tietoisuutta seksuaali- ja sukupuolivähemmistöjen asioista. Bluedin emoyhtiö oli BlueCity, joka listattiin Nasdaq-pörssiin vuonna 2020. Toiminta ei kuitenkaan osoittautunut tuottoisaksi, koska mainostuskulut ulkomailla olivat korkeat. Ma Baoli erosi yhtiön johdosta vuonna 2022, ja vuonna 2023 Blued-sovelluksen otti hallintaansa yhtiö Newborn Town. Newborn Town ilmoitti tavoitteeksi Bluedin nousun maailman suurimmaksi homomiehille suunnatuksi sosiaaliseksi verkkoalustaksi.
Vuonna 2020 Blued ohitti aktiivisten käyttäjien määrässä Grindr-sovelluksen Intiassa, Filippiineillä, Vietnamissa ja Etelä-Koreassa. Yritykset saavuttaa asema länsimaisilla markkinoilla eivät ole olleet yhtä onnistuneita, vaikka emoyhtiö investoi huomattavasti markkinointiin Isossa-Britanniassa ja Ranskassa mainostaen sovellusta jopa Pariisin metrossa. Bluedin käyttäjäpohjaa on pyritty laajentamaan myös Thaimaassa ja Yhdysvalloissa. Pohjois-Amerikassa ja Euroopassa Bluedin suosio on kuitenkin rajoittunut kiinalaistaustaisten vähemmistöjen keskuuteen.
Hit & Miss

| Hit & Miss |
| --- | --- |
Tyyli:  draama
Kestoaika:  43-45 minuuttia
Luoja(t):  Paul Abbott
Pääosissa:  Chloë Sevigny Peter Wight
Alkuperämaa:   Yhdistynyt kuningaskunta
Alkuperäiskieli:  englanti
Verkko:   Sky Atlantic  Yle TV2
Esitetty:   2012-05-2222. toukokuuta 2012 – 2012-06-2222. kesäkuuta 2012  2014-05-077. toukokuuta 2014 – 2014-06-1111. kesäkuuta 2014
Tuotantokausia:  1
Jaksoja:  6
Tuotanto
Tuottaja(t):  Huw Kennair-Jones Paul Abbott Nicola Shindler
Ohjaaja(t):  Hettie MacDonald  Sheree Folkson
Käsikirjoittaja(t):  Sean Conway
Säveltäjä(t):  Dickon Hinchliffe
Leikkaaja(t):  Celia Haining Joe Randall-Cutler
Aiheesta muualla
IMDb 
Hit & Miss on  brittiläinen draamasarja, jonka on luonut monia televisio-ohjelmia käsikirjoittanut Paul Abbot. Hit & Miss alkoi Sky Atlantic-kanavalla 22. toukokuuta 2012 ja päättyi 22. kesäkuuta 2012. Suomessa Yle TV2 aloitti sarjan esittämisen 5. toukokuuta 2014.
Rooleissa

| 0 | 1 | 2 |
| --- | --- | --- |
|  Chloë Sevigny   | … |   Mia   |
|  Peter Wight   | … |   Eddie, Mian pomo   |
|  Jonas Armstrong   | … |   Ben   |
|  Vincent Regan   | … |   John   |
|  Karla Crome   | … |   Riley   |
|  Reece Noi   | … |   Levi   |
|  Jorden Bennie   | … |   Ryan   |
Juoni

Sarjan pääosassa on transsukupuolinen palkkamurhaaja Mia (Chloë Sevigny). Tapahtumat alkavat kun Mia saa tietää olevansa 11-vuotiaan pojan isä. Tämän lisäksi Mian parantumattomasti sairas entinen puoliso on nimennyt Mian myös kolmen muun lapsensa huoltajaksi. Mia muuttaa Yorkshiren maaseudulle ja ryhtyy lasten huoltajaksi ja koettaa samalla tehdä myös työnsä.
Vastaanotto

Televisio-ohjelma on saanut hyviä arvosteluja, ja etenkin Sevignyn roolisuoritusta on kehuttu. Ohjelma on saanut Metacritic-verkkosivustolla arvosanan 72/100, joka perustuu 16 arvioon.
Aiheesta muualla

Yle Areena - Hit and Miss
Ihmissalakuljetus

Ihmissalakuljetus on YK:n määritelmän mukaan toimintaa, jolla pyritään taloudelliseen tai aineelliseen hyötyyn järjestämällä henkilö tai henkilöitä laittomasti johonkin kohdemaahan, jossa hänellä ei ole kansalaisuutta tai oleskelulupaa. Ihmissalakuljetus liittyy ihmiskauppaan.
Ihmissalakuljetuksen muotoja ovat:
Naisten ja lasten salakuljetus prostituoiduiksi
Laiton siirtolaisuus, jossa ammattimaiset rikollisryhmät kuljettavat huomattavaa maksua vastaan eri keinoin siirtolaisia rajojen yli
Ihmisten salakuljetus orjatyöhön valheellisilla lupauksilla
Ihmisten salakuljettaminen elinkaupan uhreiksi.
Maailmanlaajuisesti ihmissalakuljetus tuottaa vuosittain järjestäytyneille rikollisjärjestöille noin 7–12 miljardin Yhdysvaltain dollarin voitot. Ihmissalakuljetus on kolmanneksi tuottoisin salakuljetuksen laji, ja ainoastaan huumeiden ja aseiden salakuljetus ylittävät sen tuotot. Vuosittain salakuljetetaan noin neljä miljoonaa ihmistä eri puolille maailmaa. Näistä uhreista suurin osa on naisia ja lapsia, jotka salakuljetetaan useasta eri syystä kohdevaltioihin.
Ihmissalakuljetus Suomessa

Keskusrikospoliisi arvioi lokakuussa 2015, että esitutkintaan oli tulossa vuonna 2015 yli 200 tapausta, joissa epäiltiin laittoman maahantulon järjestämistä Suomeen. Viime vuosina tapauksia on ollut vuosittain 100–150. Keskusrikospoliisin mukaan syynä oli se, että Suomeen pyrki vuonna 2015 ennennäkemättömän paljon turvapaikanhakijoita. Miltei kaikki Suomeen salakuljetettavat hakevat maasta turvapaikkaa. Syksyllä 2015 enemmistö tapauksista oli edelleen Suomenlahden merivartiostolla, mutta rikosilmoituksia tehtiin ympäri maata. KRP keskittyy vain järjestäytyneiden rikollisryhmien tutkimiseen, lisäksi tapauksia tutkivat Rajavartiolaitos ja poliisilaitokset.
Tyypillinen salakuljettajille maksettu summa on 5 000–10 000 euroa tai dollaria. Salakuljetettavat rahoittavat matkan pitkäaikaisilla säästöillä, myymällä omaisuutensa, mutta toisinaan myös länsimaissa asuvat sukulaiset osallistuvat matkan kustannuksiin.
Kirjallisuutta

Di Nicola, Andrea & Musumeci, Giampaolo: Kuoleman matkatoimisto. Ammattina ihmissalakuljetus.  (Confessioni di un trafficante di uomini, 2014.)  Suomentanut Taru Nyström. Helsinki:  Art House, 2015.  ISBN 978-951-884-578-5.
Bob Charles

Bob Charles vuonna 2012.
Robert James "Bob" Charles (s. 14. maaliskuuta 1936 Carterton, Uusi-Seelanti) on uusiseelantilainen golfaaja. Hän syntyi vasenkätisenä Cartertonissa Pohjoissaarella.
Charles aloitti ammattilaisuransa vuonna 1960 ollessaan 24-vuotias. Ennen ammattilaisuransa aloittamista hän työskenteli pankissa. Charlesista tehtiin Brittiläisen imperiumin ritarikunnan jäsen vuonna 1972 ja komentaja vuonna 1992. New Zealand Order of Meritiin hänet nimitettiin 1999. Charlesista tuli vuonna 2008 ensimmäinen uusiseelatilainen World Golf Hall of Famen jäsen.
Charles voitti yhden majorin: vuoden 1963 Britannian avoimen golfturnauksen. Kaikkiaan hänelle kertyi PGA Tour -voittoja kuusin kappalein.
Barbara Liskov

| Barbara Liskov |
| --- | --- |

Henkilötiedot
Syntynyt: 7. marraskuuta 1939 (ikä 84) Kalifornia, Yhdysvallat
Koulutus ja ura
Väitöstyön ohjaaja:  John McCarthy
Tutkimusalue:  Tietojenkäsittelytiede
Palkinnot:  Turing-palkinto 2008 IEEE John von Neumann -mitali 2004
Aiheesta muualla
www.pmg.csail.mit.edu/~liskov
Barbara Liskov (s. 7. marraskuuta 1939 Kalifornia, Yhdysvallat) on yhdysvaltalainen tietojenkäsittelytieteilijä. Hänelle myönnettiin Turing-palkinto vuonna 2008.
Hän suoritti alemman korkeakoulututkinnon Kalifornian yliopistossa, jossa hän luki pääaineenaan matematiikkaa. Valmistumisensa jälkeen Liskov työskenteli Mitre Corporationissa, jossa hän tutustui ohjelmointiin. Mitrestä hän siirtyi työskentelemään Harvardin yliopistoon, jossa hän keskittyi tietokoneella tehtävään kielenkääntämiseen.
Liskov väitteli tohtoriksi Stanfordin yliopistosta vuonna 1968. Hänen väitöskirjansa aihe käsitteli shakin loppupelejä ja sen ohjasi John McCarthy. Liskov oli yksi ensimmäisistä naisista Yhdysvalloissa, jolle myönnettiin tohtorin tutkinto tietojenkäsittelytieteestä. Tohtorin-tutkinnon saatuaan hän jatkoi työskentelyä Mitressä, jossa hän kehitti Venus-tietokonejärjestelmän.
Vuonna 1971 Liskov aloitti työt Massachusetts Institute of Technologyssä, jossa hän johti CLU-ohjelmointikielen suunnittelua ja kehitystyötä. Sama työryhmä kehitti myös Argus-ohjelmointikielen. Näiden jälkeen hän on työskennellyt erityisesti hajautettujen järjestelmien parissa. Liskovista tuli MIT:n täysi professori vuonna 1980. Vuonna 2008 MIT myönsi hänelle Institute Professor-tunnustuksen. Liskov johtaan MIT:n Programming Methology -tutkimusryhmää.
Liskoville myönnettiin IEEE John von Neumann -mitali vuonna 2004.
Billy Barty

| Billy Barty |
| --- | --- |
 Billy Barty (vas.) ystävällisen merihirviön roolissa 1970-luvun lastensarjassa Sigmund and the Sea Monsters.
Henkilötiedot
Koko nimi:  William John Bertanzetti
Syntynyt: 25. lokakuuta 1924 Millsboro, Pennsylvania, Yhdysvallat
Kuollut: 23. joulukuuta 2000 (76 vuotta) Glendale, Kalifornia, Yhdysvallat
Näyttelijä
Taiteilijanimet:  B. Barty
Aktiivisena:  1925–2000
Merkittävät roolit:  Gwildor elokuvassa Masters of the Universe (1987) High Aldwin elokuvassa Willow – suuri seikkailu (1988)
Aiheesta muualla
IMDb 
Elonet
Billy Barty, oik. William John Bertanzetti, (25. lokakuuta 1924 Millsboro, Pennsylvania – 23. joulukuuta 2000 Glendale, Kalifornia) oli lyhytkasvuinen yhdysvaltalainen näyttelijä. Hän oli 114 senttimetriä pitkä.
Bartyn ura alkoi jo 1920-luvulla Mickey Rooneyn lyhytelokuvissa, joissa hän näytteli Rooneyn pikkuveljeä. Hän esiintyi useissa elokuvissa vauvan roolissa aikuisiälläkin. Barty esitti Gwildoria He-Manin elokuvasovituksessa Masters of the Universe. Hän esiintyi myös muun muassa Charlien enkelit -sarjassa ja uusissa Batman-seikkailuissa sekä monissa muissa sarjoissa ja elokuvissa.
Barty kuoli sydänvikaan 76-vuotiaana vuonna 2000. Hän oli tunnetuimpia lyhytkasvuisia näyttelijöitä, ja hänellä on tähti Hollywood Walk of Famella.
Aiheesta muualla

Kuvia tai muita tiedostoja aiheesta Billy Barty Wikimedia Commonsissa
Billy Barty Internet Movie Databasessa. (englanniksi)
Billions

| Billions |
| --- | --- |

Tyyli:  draama
Kestoaika:  54–60 minuuttia
Luoja(t):  Brian Koppelman David Levien Andrew Ross Sorkin
Pääosissa:   Damian Lewis  Paul Giamatti  Maggie Siff  Malin Åkerman  Toby Leonard Moore  David Costabile  Condola Rashād  Asia Kate Dillon  Jeffrey DeMunn  Kelly AuCoin 
Alkuperämaa:   Yhdysvallat
Alkuperäiskieli:  englanti
Verkko:    Showtime   MTV3   Sub 
Esitetty:  17. tammikuuta 2016 –  jatkuu edelleen
Tuotantokausia:  7
Jaksoja:  84
Ikäraja:  
Tuotanto
Vastaava(t) tuottaja(t):  Brian Koppelman David Levien Andrew Ross Sorkin Neil Burger
Tuotantoyhtiö(t):  Best Available! TBTF Productions Inc.
Aiheesta muualla
IMDb 
Billions on yhdysvaltalainen talousrikosten maailmaan sijoittuva draamasarja. Sarjan pääosissa ovat New Yorkissa toimivan sijoitusrahaston omistaja Bobby ”Axe” Axelrod (Damian Lewis), sekä häntä jahtaava liittovaltion syyttäjä Charles ”Chuck” Rhoades (Paul Giamatti).
Sarja alkoi Yhdysvalloissa Showtime-kanavalla 17. tammikuuta 2016. Suomessa MTV3 aloitti sarjan esittämisen 13. syyskuuta 2016. Billionsin toinen kausi alkoi Yhdysvalloissa 19. helmikuuta 2017. Sarjan kolmannen kauden esittäminen Suomessa alkoi 27. syyskuuta 2018.
Sarjan viides tuotantokausi alkoi 3. toukokuuta 2020.
Rooleissa

| 0 | 1 | 2 |
| --- | --- | --- |
|  Damian Lewis  | … |  Bobby ”Axe” Axelrod   |
|  Paul Giamatti  | … |  Charles ”Chuck” Rhoades Junior   |
|  Maggie Siff  | … |  Wendy Rhoades   |
|  Malin Åkerman  | … |  Lara Axelrod   |
|  Toby Leonard Moore  | … |  Bryan Connerty   |
|  David Costabile  | … |  Mike ”Wags” Wagner   |
|  Condola Rashād  | … |  Kate Sacher   |
|  Jeffrey DeMunn  | … |  Charles Rhoades Senior   |
|  Asia Kate Dillon  | … |  Taylor Amber Mason   |
|  Kelly AuCoin  | … |  Bill ”Dollar” Stearns   |
|  Terry Kinney  | … |  Hall   |
|  Jerry O'Connell  | … |  Steven Birch   |
|  Dennis Boutsikaris  | … |  Kenneth Malverne   |
|  Rob Morrow  | … |  Adam DeGiulio   |
|  Dan Soder  | … |  Maffee   |
|  Stephen Kunken  | … |  Ari Spyros   |
|  Nathan Darrow  | … |  Mick Danzig   |
Hukkaamiskielto (albumi)

| Hukkaamiskielto Circle |
| --- | --- | --- |

Livealbumin tiedot
 Äänitetty : 23. helmikuuta 2011, Dynamo, Turku
 Julkaistu: 29. syyskuuta 2014
 Formaatti: MC
 Tyylilaji: elektroninen musiikki
 Kesto: 83.28
 Levy-yhtiö: Ruton Music
Circlen muut julkaisut
| Surface 2014 | Hukkaamiskielto 2014 | 6000 km/h 2014 |
Hukkaamiskielto on vuonna 2014 ilmestynyt Circlen livealbumi, joka julkaistiin vain C-kasettina rajoitettuna 200 kappaleen eränä. Se on äänitetty helmikuussa 2011 Turun Dynamo-klubilla, mutta nauhalla Circlen konsertista kuullaan uudelleenmiksattu ja syntetisoitu versio. Ääniteknikko Max Laine muokkasi yhtyeen soiton lähes tunnistamattomaksi korvaamalla kaikki instrumentit syntetisaattoriefekteillä muun muassa MIDI-tekniikkaa hyväksikäyttäen. Kasetin nimellä viitataan rikoskomisario Jari Aarnion rikostutkinnan yhteydessä hänen omaisuudelleen määrättyyn hukkaamiskieltoon.
Kappaleet

Intro / Kaasukello
Rautatie
Lääke
Vaellus
Saturnus Reality
Tähdet
Pelkkä meno
Lautatarha
Murheenkryyni
Kokoonpano

Julius Jääskeläinen – kitara
Pekka Jääskeläinen – kitara
Janne Westerlund – kitara
Jussi Lehtisalo – basso
Tomi Leppänen – rummut
Mika Rättö – kosketinsoittimet, laulu
Tuomas Laurila – efektit
Barbara Lönnqvist

Siv Barbara Lönnqvist (s. 15. kesäkuuta 1945 Espoo) on suomenruotsalainen kielitieteilijä ja kääntäjä. Hän hoiti venäjän kielen ja venäläisen kirjallisuuden professuuria Åbo Akademissa vuosina 1989–2013.
Lönnqvist opiskeli Helsingin yliopistossa ja valmistui filosofian kandidaatiksi vuonna 1973. Hän jatkoi opintojaan Tukholman yliopistossa ja väitteli tohtoriksi vuonna 1979 tutkielmalla, joka käsitteli Velimir Hlebnikovia. Hän työskenteli Tukholman yliopistossa yliassistenttina 1983–1989, kunnes siirtyi Turkuun. Hän on kääntänyt useita teoksia venäjästä ja serbiasta ruotsiksi, muiden muassa Jevgeni Zamjatinia, Danilo Kišiä, Leo Tolstoita ja Anna Ahmatovaa. Hänelle myönnettiin De Nion kääntäjäpalkinto vuonna 1988 ja Ruotsin akatemian jakama Natur & Kultur -säätiön kääntäjäpalkinto vuonna 1995.
Lönnqvistin veli on kansatieteilijä Bo Lönnqvist. Hänen puolisonsa on ollut matemaatikko Jockum Aniansson vuodesta 1980, ja heillä on kaksi lasta.
Aiheesta muualla

Barbara Lönnqvist.[vanhentunut linkki] Åbo Akademi.
Hunderfossenin seikkailupuisto

| Hunderfossenin seikkailupuisto Hunderfossen Eventyrpark |
| --- | --- |

Sijainti:  Lillehammer, Norja
Avattu:  1984
Kävijämäärä:  282 500 (2016)
Aiheesta muualla
Verkkosivut
 n • k • 
Hunderfossenin seikkailupuisto (norj. Hunderfossen Eventyrpark) on Norjan Lillehammerissa sijaitseva huvipuisto, joka on avattu vuonna 1984. Alueen pinta-ala on noin 25 hehtaaria ja kävijöitä keskimäärin 275 000 vuosittain. Monet laitteista ammentavat Kjell Aukrustin luomasta satumaailmasta. Puisto on auki ympäri vuoden.
Kuvia

Neljätoistametrinen peikkopatsas on puiston maamerkki.
Laitteita
Eventyrslottet
Aiheesta muualla

Kuvia tai muita tiedostoja aiheesta Hunderfossenin seikkailupuisto Wikimedia Commonsissa
Brewster SB2A Buccaneer

| Brewster SB2A Buccaneer |
| --- | --- |

Tyyppi:  pommikone
Alkuperämaa:   Yhdysvallat
Valmistaja:  Brewster Aeronautical Corporation
Ensilento:  17. kesäkuuta 1941
Tila:  ei käytössä
Pääkäyttäjät:  Yhdysvaltain laivasto
Valmistusmäärä:  771 
Brewster SB2A Buccaneer oli lentotukialukselta operoiva pommikone, jonka prototyypin "XSB2A" ensilento oli 17. kesäkuuta 1941. Konemalli tunnettiin myös nimellä "Brewster Model 340". Brewster Aeronautical Corporation valmisti mallia 771 kappaletta.
Barbara Lah

Barbara Lah (s. 24. maaliskuuta 1972 Gorizia) on eläkkeelle jäänyt italialainen kolmiloikkaaja, jonka uran paras hyppy oli 14,38 metriä pitkä. Hän hyppäsi sen MM-kilpailuissa 2003 Pariisissa. Pituushypyssä hänen ennätyksensä on 6,12 metriä.
Saavutukset

Hänen paras saavutuksensa MM-tasolla oli, kun hän oli vuoden 2003 MM-kisoissa kuudes omalla henkilökohtaisella ennätyksellään. Sisähallimaailmanmestaruuskilpailuiden paras tulos hänellä on 13. Hän saavutti sen vuonna 1995.
Henri Ikonen

| Henri Ikonen |
| --- | --- |

Henkilötiedot
Syntynyt: 17. huhtikuuta 1994 (ikä 30) Savonlinna, Suomi
Kansalaisuus:   Suomi
Jääkiekkoilija
Lempinimi:  Henkka, Iko
Pelipaikka:  Vasen laitahyökkääjä
Maila:  vasen
Pituus:  183 cm
Paino:  86 kg
Seura
Seura:  Lukko
Sarja:  SM-liiga
Pelinumero:  48
Pelaajaura
Pääsarjaura:  2011–
Aik. seurat:  KalPa (SML) Syracuse Crunch (AHL) Greenville Swamp Rabbits (ECHL) Jokerit (KHL)
NHL-varaus:  154. varaus, 2013 Tampa Bay Lightning
KHL-varaus:  131. varaus, 2012 Donbass Donetsk
Henri Ville Ikonen (s. 17. huhtikuuta 1994 Savonlinna) on suomalainen jääkiekkoilija, joka pelaa SM-liigajoukkue Rauman Lukossa. Hän toimii joukkueen varakapteenina. Ikonen on pelipaikaltaan vasen laitahyökkääjä, mutta hän osaa pelata myös keskellä.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Ruotsi 2014 | jääkiekko |  |
Ikonen pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden.  Vuotta aiemmin Ikonen kuitenkin putosi alle 20-vuotiaiden MM-leiriryhmästä vuoden 2013 turnaukseen.
Ikonen pelasi alle 18-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnauksessa vuonna 2011. Ikonen edusti myös alle 17-vuotiaiden maajoukkuetta vuonna 2011 World U-17 Hockey Challengessa sekä Euroopan nuorten olympiafestivaaleilla, jotka päättyivät hopeaan. Ikonen jakoi kolmella osumallaan koko turnauksen maalipörssin voiton Slovakian Marek Novákin ja Venäjän Anton Slepyševin kanssa.
Suomen A-maajoukkueessa Ikonen on pelannut kuusi ottelua tehden yhden syöttöpisteen. Hän teki A-maajoukkuedebyyttinsä Channel One Cupin Tampereen Hakametsän jäähallissa pelatussa avausottelussa 13. joulukuuta 2018 Tšekkiä vastaan. Ikonen merkittiin Suomen nelosketjun oikeaan laitaan Jani Lajusen ja Jere Sallisen viereen.
Muuta

Ikosen isä Jari on entinen alempien sarjojen jääkiekkohyökkääjä.
Beretta ARX 160

| Beretta ARX 160 |
| --- | --- |

Tyyppi:  rynnäkkökivääri
Valmistaja:  Beretta
Valmistusmaa:   Italia
Valmistusvuodet:  2008-
Tekniset tiedot
Kaliiperi(t):  5,56×45 mm NATO 7,62×39 mm 5.45×39mm 6.8 mm Remington SPC
Aseen pituus:  580-920 mm
Piipun pituus:  302 tai 406 mm
Paino (tyhjänä):  3,1 kg
Lipas:  30 patruunan Stanag-lipas
Tehokas kantama:  600 m
Tulinopeus (laukausta/min):  700
ARX-160 on italialaisen Pietro Beretta SpA:n valmistama modulaarinen rynnäkkökivääri. Se on kehitetty osana Italian asevoimien "Tulevaisuuden sotilas"-ohjelmaa (ital. Soldato Futuro). Rynnäkkökiväärin kehitysohjelma käynnistettiin vuonna 2008. Se voidaan varustaa 40 mm GLX-160-kiväärikranaatinheittimellä.
Ase on ollut tarjolla Suomen puolustusvoimien 7,62 Rk 62 korvaajaksi. Beretta on ehdottanut Suomelle yhteisvalmistusta Sakon kanssa.
Beretta ARX 160 varustettuna valovahvistimella ja 40 mm kiväärikranaatinheittimellä
Bob Burns

| Bob Burns |
| --- | --- |
 Bob Burns, 1973
Henkilötiedot
Syntynyt: 24. marraskuuta 1950 Jacksonville, Florida, Yhdysvallat
Kuollut: 3. huhtikuuta 2015 (64 vuotta) Cartersville, Georgia, Yhdysvallat
Ammatti:  muusikko
Muusikko
Aktiivisena:  1964–1974
Tyylilajit:  Southern rock
Soittimet:  rummut
Yhtyeet:  Lynyrd Skynyrd
Levy-yhtiöt:  MCA Records
  [ Muokkaa Wikidatassa ] [ ohje ]  
Robert Lewis "Bob" Burns Jr. (24. marraskuuta 1950 – 3. huhtikuuta 2015) oli yhdysvaltalainen rumpali, joka oli Lynyrd Skynyrd -yhtyeen alkuperäisjäsen.
Bob Burns liittyi vuonna 1964 Ronnie Van Zantin perustamaan Lynyrd Skynyrd -yhtyeeseen. Burns ja Van Zant olivat tavanneet baseball-harrastuksen kautta. Muut perustajajäsenet olivat Allen Collins, Gary Rossington ja Larry Junstrom. Burns soittaa yhtyeen varhaisilla singleillä ja demoäänityksillä, joita on julkaistu Skynyrd's First and... Last -kokoelma-albumilla. Burns erosi yhtyeestä vuonna 1971 mutta palasi takaisin seuraavana vuonna. Tämän ajan hänen tilallaan soitti Rickey Medlocke, joka on tunnettu paremmin Lynyrd Skynyrdin kitaristina. Burns palasi soittamaan yhtyeen kahdella ensimmäisellä studioalbumilla Pronounced Leh-Nerd Skin-Nerd ja Second Helping.
Vuoden 1975 alussa Burns jätti yhtyeen kiertue-elämän ja yhtyeen alkoholipainotteisen elämäntavan käydessä liian raskaaksi. Muut jäsenet eivät kohdelleet Burnsia hyvin, eikä hän muistellut kovin lämpimästi Lynyrd Skynyrd -aikojaan. Burns katosi julkisuudesta eikä jatkanut muusikkona. Vuonna 1996 hän esiintyi jälleen yhtyeen kanssa elokuvan Freebird: The Movie julkaisun yhteydessä. 13. maaliskuuta 2006 Burns pääsi Rock and Roll Hall of Fameen Lynyrd Skynyrdin jäsenenä, jolloin hän esiintyi valintaseremoniassa yhtyeen elossa olevien jäsenien Gary Rossingtonin, Billy Powellin, Ed Kingin ja Artimus Pylen kanssa soittaen kappaleet "Sweet Home Alabama" ja "Free Bird".
Burns kuoli huhtikuussa 2015 törmättyään autolla postilaatikkoon ja puuhun kotinsa lähellä. Viranomaisten mukaan Burnsilla ei ollut turvavyötä ja tapahtumahetkellä oli huono sää.
Aiheesta muualla

Lynyrd Skynyrdin historiaa
Bob Burnsin muistosivu
Infanta María Teresa (1890)

| Infanta María Teresa |
| --- | --- |


Aluksen vaiheet
Rakentaja:  Bilbao
Kölinlasku:  1889
Laskettu vesille:  30. elokuuta 1890
Palveluskäyttöön:  1893
Poistui palveluskäytöstä:  upotettu 3. heinäkuuta 1898
Tekniset tiedot
Uppouma:  6 890 t
Pituus:  110,95 m
Leveys:  19,86 m
Syväys:  6,55 m
Koneteho:  13 700 ihp
Nopeus:  20,2 solmua
Miehistöä:  484
Aseistus
Aseistus:  2 × 28 cm tykkiä 10 × 14 cm tykkiä 8 × 12 naulan tykkiä 10 × 76 mm tykkiä 8 × Nordenfelt-konekivääriä 2 × Maxim-konekivääriä 8 × torpedoputkea
Infanta María Teresa oli Espanjan laivaston vuonna 1890 vesillelaskettu Infanta María Teresa -luokan panssariristeilijä.
Valmistus

Alus tilattiin Bilbaosta, missä köli laskettiin vuonna 1889. Alus laskettiin vesille 30. elokuuta 1890 ja valmistui vuonna 1893.
Palvelus

Yhdysvaltain laivasto upotti aluksen 3. heinäkuuta 1898. Yhdysvallat nosti aluksen, mutta se upposi hinattaessa myrskyssä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish cruiser Infanta Maria Teresa
Käännös suomeksi